PEDIPALPI E SCORPIONI MALESI 341 



status, antice latissime et leviter rotundatus (in medio late paene 

 truncatus) , postice in formam anguli obtusissimi late et sat pro- 

 fonde emarginatus, angulis posticis fortiter rotundatis. Sulcis 

 radiantibus non usque ad margines pertinentibus inaequalis 

 est cephalothorax , posterius depressus , ante foveam centralem 

 altior magisque convexus; quae fovea, non parum pone medium 

 cephalothoracis sita, magna et profunda est, et utrinque in sulcum 

 profundum leviter procurvum et foras paulloque anteriora versus 

 directum producta: ante hos sulcos impressio obliqua brevis 

 utrinque conspicitur, ut et impressio oblonga paullo pone tu- 

 berculum oculorum dorsualium sive mediorum ; utrinque , paullo 

 ante marginem posticum, sulcum latum transversum fortiter 

 procurvum ostendit cephalothorax, et utrinque, in medio inter 

 hunc sulcum et sulcum illuni a fovea centrali exeuntem, sulcum 

 transversum brevem, magis extus situm. Opacus est cephalo- 

 thorax, granulis majoribus paucis nitidis sparsus et praeterea 

 granulis minutissimis plus minus densis praeditus, quae antice 

 in medio satis aequaliter distributa sunt, praeterea vero macu- 

 las , strias et fascias radiantes et ramosas , spatiis laevibus sepa- 

 ratas formant. Margo cephalothoracis tenuis et elevatus saltem 

 posterius, utrinque, omnium subtilissime crenulatus vel denti- 

 culatus est; praeterea serie rara granulorum pilum minutum 

 gerentium et praesertim in et ad angulos posticos sat magnorum 

 est instructus. 



Tubercula oculorum seriem modo leviter recurvam designant; 

 tuberculum dorsualium , quod a fronte visum non aequaliter con- 

 vexum est, sed in medio in tuberculum sive costam longitudi- 

 nalem brevem elevatum, spatio parvo, diametro sua multo 

 minore, a margine cephalothoracis est remotum; tubercula la- 

 teralium spatio diametro sua multo, paene duplo majore ab hoc 

 margine sunt separata. Oculi dorsuales spatio diametro sua 

 multo majore disjuncti sunt; oculorum lateralium duo poste- 

 riores spatio inferioris diametrum paene aequanti sunt separati, 

 cum anteriore oculo contingentes. 



Sternum sub-quadratum , paullulo longius quam latius, utrin- 

 que transversim rugosum. Tubercula ejus duo media rotundata 



